Kosova kremton përvjetorin e pavarësisë
Pesë vjet pas shpalljes së pavarësisë Kosova ndodhet në një proces bisedimesh për normalizimin e marrëdhënieve me Serbinë
Kosova sot po shënon pesë vjetorin e shpalljes së pavarësisë së saj, që është njohur deri tash nga afro 100 vende të botës, përfshirë Shtetet e Bashkuara të Amerikës dhe vendet kryesore të Bashkimit Evropian. Në kremtimet e sotme, u tha se Kosova e pavarur është shndërruar në faktor të paqes e qëndrueshmërisë në rajon, por ajo përballet ende me sfida siç është vendosja e sundimit të ligjit në tërë vendin dhe luftën kundër krimit të organizuar dhe korrupsionit. Në orët e pasdites Parlamenti i Kosovës u mblodh në seancë solemne në të cilën morën pjesë edhe presidenti i Shqipërisë, Bujar Nishani, kryetarja e Parlamentit të Shqipërisë, Jozefina Topalli, shefi i opozitës, Edi Rama si dhe përfaqësues nga Maqedonia, Lugina e Preshevës etj. Presidentja e Kosovës, Atifete Jahjaga tha se me shpalljen e pavarësisë filloi një kapitull i ri i historisë në Evropën juglindore. “”, tha presidentja Jahjaga Presidentja Jahjaga tha se Kosova duhet të thellojë luftën kundër dukurive negative, krimit të organizuar e korrupsionit dhe duhet të dëshmojë se atë mund ta fitojë. “”, tha presidentja Jahjaga. Kryeministri i Kosovës Hashim Thaçi tha se shpallja e pavarësisë së Kosovës ishte kryevepra e synimeve dhe sakrificave të shumë brezave. “”, tha kryeministri Thaçi. Kryetarja e Parlamentit të Shqipërisë, Jozefina Topalli tha se synimi i të gjithë shqiptarëve në rajon është integrimi në strukturat e Bashkimit Evropian. “”, tha zonja Topalli. Mesdita në Prishtinë kaloi në shenjë të parakalimit të Forcës së Sigurisë së Kosovës, forcave të policisë dhe njësive të emergjencave. Për herë të parë këto forca nxorën në publik pajisjet më të reja që janë pjesë e përgatitjes së Forcës së Sigurisë ngritja e së cilës mbikëqyret nga NATO-ja. Gjatë një fjalimi në fillim të parakalimit, presidentja e Kosovës Atifete Jahjaga tha se e ardhmja e Kosovës është në integrimin e plotë në Bashkimin Evropian, NATO dhe në miqësinë e përjetshme me Shtetet e Bashkuara të Amerikës. Ndërsa kryeministri i Kosovës Hashim Thaçi, tha se sot po kremtohet ngjarja më të rëndësishme në historinë moderne të Kosovës. “”. Zëvendës ambasadorja amerikane në Prishtinë Kelly Degnan, tha se Kosova ka shumë arsye për të kremtuar. “”, tha zonja Degnan, duke ritheksuar mbështetjen e Shteteve të Bashkuara për Kosovën. “”, tha zonja Degnan. Kosova shpalli pavarësinë e saj më 17 shkurt të vitit 2008 në bazë të planit të krye negociatorit të Kombeve të Bashkuara Martti Ahtisaari. Deri tash ajo është njohur nga afro 100 vende të botës. Pavarësia e saj vazhdon të kundërshtohet nga Serbia, e cila edhe sot përsëriti qëndrimin se nuk do të njohë kurrë pavarësinë e Kosovës. Por Serbia është pajtuar të angazhohet në bisedime për normalizimin e marrëdhënieve meqë kjo është kusht për rrugëtimin e saj drejt integrimeve evropiane. Diplomatët i kanë kërkuar Serbisë që të shpërbëjë strukturat e saj të sigurisë në veriun e Kosovës si kusht që të marrë datën për fillimin e negociatave për anëtarësim në Bashkimin Evropian. Prishtina zyrtare e cila synon integrimet evropiane, shpreson që në fund të marrë datën për fillimin e negociatave për marrëveshjen e stabilizim asocimit me Bashkimin Evropian, por edhe të zgjidhe situatën në veriun e saj ku nuk është shtrirë autoriteti i saj. Beogradi kërkon një shkallë të lartë të autonomisë për veriun e Kosovës, ndërsa Prishtina hedh poshtë një mundësi të tillë. Presidentja e Kosovës Atifete Jahjaga tha sot se Kosova nuk ka frikë nga bisedimet në të cilat kja hyrë me vullnetin për ta përfunduar më shpejt një kapitull të rëndë të marrëdhënieve të vështira me Serbinë. “”, tha presidentja Jahjaga. Çështja e veriut të Kosovës pritet të jetë temë kryesore në takimin e radhës ndërmjet kryeministrave të Kosovës dhe Serbisë, Hashim Thaçi e Ivica Dacic, takim që do të zhvillohet më 19 dhe 20 shkurt në Bruksel.